CELEX: C2007/069/50
Language: fi
Date: 2007-03-24 00:00:00
Title: Asia T-20/07 P: Valitus, jonka Euroopan yhteisöjen komissio on tehnyt 26.1.2007 virkamiestuomioistuimen asiassa F-100/05, Chatziioannidou v. komissio, 14.11.2006 antamasta tuomiosta

24.3.2007   
            
            
               FI
            
            
               Euroopan unionin virallinen lehti
            
            
               C 69/22
            
         Valitus, jonka Euroopan yhteisöjen komissio on tehnyt 26.1.2007 virkamiestuomioistuimen asiassa F-100/05, Chatziioannidou v. komissio, 14.11.2006 antamasta tuomiosta
   (Asia T-20/07 P)
   (2007/C 69/50)
   Oikeudenkäyntikieli: ranska
   Asianosaiset
   
      Valittaja: Euroopan yhteisöjen komissio (Bryssel, Belgia) (asiamiehet: K. Hermann ja D. Martin)
   
      Muu osapuoli: Eleni Chatziioannidou (Aderghem, Belgia)
   Vaatimukset
   
               —
            
            
               virkamiestuomioistuimen asiassa F-100/05 14.11.2006 antama tuomio on kumottava;
            
         
               —
            
            
               Chatziioannidoun nostama kanne on hylättävä
            
         
               —
            
            
               kukin osapuoli on velvoitettava vastaamaan omista oikeudenkäyntikuluista, joita sille on aiheutunut tässä oikeusasteessa samoin kuin virkamiestuomioistuimessa käydystä menettelystä.
            
         Oikeudelliset perusteet ja pääasialliset perustelut
   Nyt esillä olevalla valituksella vaaditaan kumottavaksi virkamiestuomioistuimen 14.11.2006 antamaa tuomiota, jolla se kumosi komission 20.11.2004 ja 20.2.2005 tekemät päätökset, jotka koskevat Chatziioannidoun palvelusvuosien laskemista sen jälkeen, kun hänen Kreikassa saamien eläkeoikeuksien vakuutusmatemaattisesti laskettu pääoma siirrettiin yhteisön järjestelmään.
   Mainitun tuomion kumoamisen tueksi komissio esittää yhden valitusperusteen, joka perustuu asetuksen N:o 1103/97 (1) ja N:o 974/98 (2) sekä VIII liitteessä olevan 11 artiklan yleisten soveltamissääntöjen (3) loukkaamiseen. Komissio väittää, että toisin kuin virkamiestuomioistuin on arvioinut, esillä olevan asetuksen tarkoituksena on pitää voimassa yksityisten sopimusosapuolten sopimusvelvoitteet mutta ei julkisten elinten tekemiä sitoumuksia. Komissio väittää lisäksi, että kyseinen huomautus on joka tapauksessa merkityksetön nyt esillä olevassa asiassa, koska komissiolla ei ollut mitään sitoumuksia E. Chatziioannidoun suhteen euron käyttöönottohetkellä ja niinpä esillä olevaan asiaan ei sovellettu asetuksen N:o 1103/97 3 artiklassa mainittua sopimusten voimassaolon jatkumisen periaatetta. Sitä vastoin asetusta N:o 974/98 ja erityisesti sen 14 artiklaa olisi komission mukaan sovellettava tilanteeseen ja yleisiä soveltamissääntöjä on luettava mainitun asetuksen valossa. Täten tilanteeseen, jossa Kreikassa, joka on ottanut euron käyttöön, hankitut eläkeoikeudet siirretään euron käyttöönoton jälkeen, ei sovelleta yleisten soveltamissääntöjen 4 artiklan 4 kohtaa, jossa säädetään muussa valuutassa kuin euroissa toteutettavien siirtojen yksityiskohtaisesta muuntamisesta euroiksi. Komissio väittää myös, että vastoin virkamiestuomioistuimen kantaa, toimivallan jako henkilöstösääntöjen VIII liitteessä olevan 11 artiklan 2 kohdan soveltamisessa komission ja kansallisten viranomaisten välillä ei merkitse sitä, että E. Chatziioannidou voi moittia komissiota sen vakuutusmatemaattisesti lasketun pääoman laskutavan osalta, jonka Kreikan viranomaiset siirsivät komissioon, koska ainoastaan Kreikan viranomaiset olivat toimivaltaisia valitsemaan asianmukaisen laskutavan, sillä Kreikan viranomaiset olivat siirtäneet komission tilille määrän, joka oli jo ilmaistu euroissa.
   
      (1)  Tietyistä euron käyttöön ottamiseen liittyvistä säännöksistä 17.6.1997 annettu neuvoston asetus (EY) N:o 1103/97, EYVL L 162, s. 1.
   
      (2)  Euron käyttöönotosta 3.5.1998 annettu neuvoston asetus (EY) N:o 974/98, EYVL L 139, s. 1.
   
      (3)  Henkilöstösääntöjen 11 ja 12 artiklan sekä VIII liitteen yleiset soveltamissäännöt, sellaisena kuin ne ovat muutettuina 22.3.2004 annetulla neuvoston asetuksella (EY, Euratom) N:o 723/2004, EYVL L 124, s. 1.